تېرو ۲۴ ساعتونو کې د سرې میاشتې د فعالیتونو خبرونه: پروان: کوه صافی ولسوالۍ کې د سېلابونو له امله له ۱۵۰ زیانمنو شویو کورنیو سره په ټولیز ډول ۱،۶۵۰،۰۰۰ افغانۍ نغدی مرسته ترسره شوه. بلخ/ نیمروز: د بلخ په کشنده ولسوالۍ کې له ۲۵۰ کورنیو سره د ۷ قلمه او د نیمروز په خاشرود ولسوالۍ کې له ۲۵۰ کورنیو سره د ۵ قلمه غیر خوراکی توکو مرسته وشوه. ننګرهار: تورخم عمری پنډغالی کې ۳۰ تنو صفاکارانو ته د کار په بدل کې په ټولیزه توګه ۳۵۱،۰۰۰ افغانۍ مزد ورکړل شو. پنجشېر/ سمنګان: ښوونیزو مرکزونو کې د ریاضی او انګلیسی برخو له ۳۳ زده کوونکو څخه آزموینې واخیستل شوې. کندهار: د ښار اړوند د لسو ښوونځیو او لېسو ۲۰۰ تنه زده کوونکو ته د سرې میاشتې د پېژندنې او د لومړنیو روغتیایی مرستو په برخه کې د ظرفیت لوړونې ورکشاپونه ورکړل شول. سرپل/ غزنی: د ولایتی مجامع د غړو ترمنځ درې میاشتنۍ غونډې ترسره شوې.